text: MUC Aarhus: Vi radikaliserer ikke
  24 februar 2015 kl. 16.15
  Talsmanden for MUC Aarhus afviser insisterende, at MUC Vejle radikaliserer unge.
  
  -Det er løgn, det er ikke rigtigt. MUC Vejle hverken radikaliserer unge eller rekrutterer dem til hellig krig.
  Talsmanden for MUC Aarhus, Oussama El Saadi, fortæller, at MUC Vejle er en selvstændig forening, som ikke er under Grimhøj-moskeens kontrol. Men ifølge TV SYD s kilder er MUC Vejle en underafdeling af MUC Aarhus, der igen kontrolleres af Grimhøj-moskeen, som Oussama El Saadi også er talsmand for.
  -MUC Vejle fortæller kun om den korrekte forståelse af islam. Det er deres opgave, siger Oussama El Saadi.
  Grimhøj-moskeen og MUC Aarhus spillede ifølge Østjyllands Politi en væsentlig rolle hos 22 ud af de 30 unge fra Østjylland, der i 2013 tog til Syrien. Men talsmanden afviser, at MUC Aarhus eller MUC Vejle rekrutterer unge til hellig krig.
  -De unge vælger selv at tage i hellig krig i Syrien, uden nogen siger, at de skal.
  Talsmanden præsenterer MUC Århus således
  -MUC er et ungdomscenter, hvor de prædiker islam, og hvor de forklarer den korrekte forståelse af islam.
  Han erkender, at MUC løbende opsøger andre unge men afviser, at det sker i forsøget på at radikalisere.
  -De fortæller om islam de steder, hvor de studerer og alle andre steder, hvor de kan komme ind, siger Oussama El Saadi.
  Se hele indslaget med Oussama El Saadi her.
  Varighed 1.54
  Om MUC Vejle
  MUC Vejle blev dannet i 2012.Foreningen består af en inderkreds på omkring 10 medlemmer.Medlemmerne er mellem 17 og 22 år.Omkring kernen i MUC er der en yderkreds bestående af mellem 20 og40 sympatisører.MUC beskriver sig selv som "En gruppe unge mennesker, der følgerKoranen og Sunnah".De er stort set alle under uddannelse og går primært påHandelsgymnasiet i Vejle, på Rosborg Gymnasium, på SyddanskUniversitet i Kolding eller på Aarhus Universitet .Medlemmerne bor fortrinsvis i boligområdet Nørremarken i dennordlige del af Vejle.
  
  